Pater Gabiani måtte i eksil til Kanton i 1665 tidlig under Obois regentregime mens barnekeiseren Kangxi ennå var umyndig. Etter at keiseren selv tok tøylene ble tiltakene mot misjonærene reversert, og pater Gabiani kunne reise inn i landet på nytt. Han var i Xian 1672-1680, og var viseprovinsial med sete i Macao 1680-1683 og 1689-1692, Macao. I 1684 grunnla han et presteseminar i Nanjing, og kildene forteller at han mente det var unødvendig å lære de kinesiske prestekandidatene latin. I 1690-91 virket han i Beijing, så i Nanjing igjen i 1691 og i Yangzhou fra 1692 til sin død.